Emlékbe elrakott dalok - StartHírek.hu
Nehezebben induló hétvégi délelőttökre kitalált sorozatunkban ismét egy különleges rész következik. Különleges egyrészt azért, mert a megszokottakhoz képest a héten nem egy zenész, hanem egy képzőművész állított össze egy ébredezést segítő dalválogatást, másrészt pedig mert egy kifejezetten személyes projektbe pillanthatunk így bele egy pillanatra.
Puklus Péter a fotográfia és a szobrászat határterületein alkot, jövő héten nyílik majd új kiállítása a Trafóban, melynek installációi az apa-fiú kapcsolatok sorsszerűségéről, a családi mintáktól való elrugaszkodásról, a generációs konfliktusokról és a szülővé válás dilemmáiról szólnak. Ehhez a témához kapcsolódik szorosan a mai válogatás is, de hosszas felvezető helyett inkább át is adjuk a hangot meg a szót:
„Tavaly jelent meg a harmadik könyvem The Epic Love Story of a Warrior címmel és annak utolsó fejezete Life is techno – mely egyben a január 19-én a Trafóban nyíló kiállításom címe is. A kiállítás egyrészt a könyv folytatása, melyben a történetmesélés mellett térbeli kísérletek és installációk is szerepelnek, másrészt pedig annak illusztrálása, hogy sokszor úgy látjuk vagy írjuk le az életet, mint egy bizonyos pontig tartó folyamatos fejlődés, melynek motorja a monoton ismétlődés, melyek – jó esetben pozitív – változást hoznak. A kiállítás központjában az apa-fiú kapcsolatok sorsszerűsége, a családi mintáktól való elrugaszkodás, a generációs konfliktusok és a szülővé válás dilemmái állnak.
Az általános iskolai zeneórákon kívül nem kaptam semmilyen muzikális képzést, semmilyen hangszeren nem tudok játszani és kottát sem tudok olvasni. De azt tudom és tapasztalom, hogy a zene egy zsigerekig ható művészet és hogy az emberi énekhang (legyen bármennyire rekedt és hamis, mint az enyém) és az együtt éneklés, zenehallgatás, táncolás rendkívül hatékony eszköze a kapcsolat és kötődés kialakításának és fenntartásának.
Négy évvel ezelőtt, a fiam születésekor egy 🙂 nevű mappába elkezdtem gyűjteni azokat a zenéket a YouTube-on, amelyek valamiért megmozgattak és hatással voltak rám. Tettem mindezt azzal a szándékkal, hogy meg tudjam neki (és a húgának) mutatni, hogy mitől és milyen szép a zene, mennyire változatos és sokrétű, és legfőképp, hogy milyen sok szabadságot tud közvetíteni. Íme egy válogatás ebből a folyamatos és vegyes gyűjtésből. (A mix összeállításáért köszönet Sipos Verának és Nagy Andrásnak)”
Magashegyi Underground – Dúdolni halkan
Punnany Massif – Csönded vagyok
Machos – Csak a fény
Alexander Kalbitz – Ave Maria
Cliff-Twang Brown ft Thelmetta Lester – Nobody canna cross it (Dj Powa)
Sanyika – Maradjatok gyerekek
Jónás Vera Experiment – Szél hozott, szél visz el
Sophie Hard – Ez ilyen szerelmes szám
Pálinkás Gyöngyi – A pisztráng
Előremenekülés hátradőlés helyett Nehezebben elinduló hétvégi délelőttökre kitalált zenei sorozatunk ismét jelentkezik, és ha jól számoljuk, az első páros produkcióban készült mix segíti ma az ébredést. Ezúttal ugyanis Technokool & S Olbricht közös alkotását kínáljuk a reggeli kókadozás mellé. Mindketten a virágzását élő hazai rave/analóg/sötétebb techno színtérről lehetnek többek között ismerősek, a Technokool…
Különleges, elevenszülő hegyi gyík él Magyarországon Igazán rendhagyó a gyíkok között: a hűvöset kedveli, jól úszik, és nem rak tojásokat, hanem utódai élve bújnak elő anyjuk testéből. ...read more Source:: Hir24 – Belföld
Különleges tetoválása buktatta le a 15 éve bujkáló jakuzavezért Egy virális Facebook-poszt buktatta le Siraj Sigeharut, a jakuza egyik vezérét, aki 2003 óta Thaiföldön bujkált. Sirajt hazájában egy riválisa meggyilkolása miatt körözték.Siraj felsőteste a jakuzaszokásoknak megfelelően alaposan ki volt tetoválva. Az egyedi tetoválásokról egy thai férfi készített és posztolt képeket. A férfinak fogalma se volt róla, hogy kit fényképezett…
Samsungból van a legtöbb klón! Az AnTuTu igen különleges adatokat osztott meg a nagyérdeművel. Klónok! Tudjuk, hogy léteznek és sokan meg is veszik, ugyanis vagy átverik őket – mert pont úgy néz ki, mint a vágyott iPhone vagy Galaxy S7 -, vagy mert nem tehetik meg, hogy megvásárolják az eredetit és szeretnének egy – nagyon…
Vadászat közepébe keveredtek közmunkások Miháldon
Cinkelve játsszák a magyar kártyát a román politikusok